# Joan Lurgabea

Joan Ingalaterrakoa (Oxford, 1166ko abenduaren 24a – Newark-on-Trent, Nottinghamshire, 1216ko urriaren 19a), Joan Lurgabea (ingelesez: John Lackland, frantsesez: Jean Sans Terre) ezizenez ezaguna, Ingalaterrako erregea eta Akitaniako dukea izan zen 1199 eta 1216 bitartean. Haren agintaldian geratu zen Lapurdi Akitaniako dukerriaren barnean, eta bera errege zelarik hornitu zen Baiona hiri-gutun berri batez (1215).

## Bizitza

Aita Henrike II.a Ingalaterrakoa eta ama Leonor Akitaniakoa zituen. Filipe Augusto Frantziako erregearen laguntzaz, aitaren eta bere anaia Rikardo I.aren aurkako saioak egin zituen, eta Ingalaterrako errege izendatu zuten azken hau oinordekorik gabe hil zenean, bere iloba Artur Bretainiako dukearen kaltetan.
1202. urtean, Filipe Augusto Frantziakoak Normandia, Anjou, Maine, Turena eta Poitou gabe uztea deliberatu zuen, Elisabet Angulemakoa berekin eramateagatik (orduan hasi zitzaion Lurgabea esaten Frantzia aldean). Filipe Augustok Normandia konkistatzeari ekin eta Arturren esku utzi zuen gainerako lurraldeak hartzeko kargua. 1203. urtean Joan Lurgabeak berak hil zuen Artur, eta Bretainia gabe geratu zen, bertako matxinadari ezin eutsi izan ziolarik. Ondoko urteetan Normandia (1204) eta Turena (1205) galdu zituen.
Aldi berean, 1204-1206ko Guiena eta Lapurdiko krisiari aurre egin behar izan zion, Gaztelako Alfontso VIII.ak Nafarroako Erresuma inbaditzeko eta Guiena mendean hartzeko abian jarritako kanpainaren ondorioz. Horretarako, hitzarmen bat lotu zuen Antso VII.a Nafarroako erregearekin, gaztelarren aurka elkarren arteko defentsa eta Baiona, Nafarroa eta Akitaniaren arteko sinergia segurtatuz.
Bere agintaldiko azken urtean sinatu zuen errege agintearen mugak zehazten zituen Magna Carta (1215).

## Ezkontza eta seme-alabak

1189an Elisabet Gloucesterkoarekin ezkondu zen, baina ez zuten seme-alabarik izan eta ezkontza baliogabetzeko eskatu zuen.
1200an Elisabet Angulemakoarekin ezkondu eta bost seme-alaba izan zituzten:
* Henrike (1207-1272), oinordekoa.
* Rikardo (1209-1272), Cornwallgo dukea.
* Joana (1210-1238), Alexandro II.a Eskoziakoarekin ezkondu zena.
* Elisabet (1214-1241), Frederiko II.a Germaniako Erromatar Inperio Santukoarekin ezkondu zena.
* Leonor (1215-1275), Gilen Marshal Pembrokekoa eta Simon Montfortekoarekin ezkondu zena.

## Genealogia

Zuhaitz genealogikoa :
Richard de Douvres
Richard FitzRoy
Isabel FitzRoy
Lorette de Dover
Dafydd ap Llywelyn
Elen ferch Llywelyn
Joan, Lady of Wales
Gwladus Ddu
Angharad ferch Llywelyn
Eduardo I.a Ingalaterrakoa
Margaret of England
Beatrice of England
Edmund Crouchback
Henrike III.a Ingalaterrakoa
Katherine of England
Henry of England
William of England
Richard of England
John of England
John of Cornwall
Isabella of Cornwall
Henry of Almain
Nicholas of Cornwall
Richard of Cornwall
Rikardo Kornualleskoa
Edmund, 2nd Earl of Cornwall
Godofredo V.a Anjoukoa
Henrike II.a Ingalaterrakoa
Joan of England
Richard de Cornwall
Matilde Ingalaterrakoa
Joanes Lur Gabea
Walter de Cornwall
Gilen X.a Akitaniakoa
Leonor Akitaniakoa
Joan
Aenor de Châtellerault
Sir Lawrence de Cornwall
Isabella de Cornwall
Jordan of Germany Hohenstaufen
Margarita Siziliakoa
Isabella of England
Agnes of Germany Hohenstaufen
Henry of Hohenstaufen
Henry de Montfort
Simon VI de Montfort
Amaury de Montfort, Canon of York
Eleanor of Leicester
Guy de Montfort, Count of Nola
Richard of Wallingford
Richard de Montfort
John FitzJohn
Elinor Monfortekoa
Matilda of Barking
Peter de Montfort
Joan (?)
Osbert Gifford
Oliver fitz Regis
Odo FitzRoy
Isabella la Blanche
Ivo (?)
Henry (?)
Geoffrey FitzRoy :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/11/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* Datuak: Q129308
* Multimedia: John of England / Q129308